ai4bharat/Pralekha huggingface dataset:
পরিসংখ্যানএবংকর্মসূচিরূপায়ণমন্ত্রক
অধ্যাপক প্রশান্তচন্দ্র মহলানবিশের ১২৬তম জন্মদিনে আইএসআই জাতীয় পরিসংখ্যান দিবস উদযাপন করল
কলকাতা ২৯ জুন, ২০১৯
অধ্যাপক প্রশান্ত চন্দ্র মহলানবিশের আজ ১২৬তম জন্মদিন। ভারতীয় পরিসংখ্যান সংস্থা౼ইন্ডিয়ান স্ট্যাটিস্টিক্যাল ইন্সটিটিউট  জাতীয় পরিসংখ্যান দিবস হিসেবে দিনটি উদযাপন করলো।
এই উপলক্ষে আয়োজিত অনুষ্ঠানে বিশিষ্ট ভারতীয় বিজ্ঞানী অধ্যাপক মহলানবিশ, যিনি ফলিত পরিসংখ্যানবিদ হিসেবে বিশ্বখ্যাত , তাঁর সম্বন্ধে স্মৃতিচারণা করলেন ইন্ডিয়ান ইন্সটিটিউট অফ ম্যানেজমেন্ট কলকাতার ডিরেক্টর অধ্যাপক অঞ্জু শেঠ এবং আইএসআই এর ডেপুটি ডিরেক্টর অধ্যাপক দীপ্তিপ্রসাদ মুখোপাধ্যায়। অধ্যাপক মুখোপাধ্যায় বলেন র্যান্ডম স্যাম্পলিং এবং পরিসংখ্যানগত পরিমাপে প্রশান্তচন্দ্র মহলানবিশ ছিলেন অনন্য। ভারতের প্রথম যোজনা কমিশনের সদস্য অধ্যাপক মহলানবিশ, যিনি সহকর্মীদের কাছে পিসিএম হিসেবে পরিচিত ছিলেন, প্রথম পঞ্চবার্ষিকী পরিকল্পনায় গুরুত্বপূর্ণ ভূমিকা পালন করেন। আজ যেভাবে সমীক্ষা করা হয়, তার পথীকৃত ছিলেন পিসিএম। পাইলট সার্ভের প্রবক্তা হিসেবে তিনি স্যাম্পলিং মেথডের জন্য জোর দিতেন।
পরিসংখ্যান, পরিসংখ্যানের নানা পদ্ধতি এবং আর্থিক পরিকল্পনায় তাঁর অবদানকে স্মরণ করে ভারত সরকার ২০০৭ সাল থেকে পিসিএমের জন্মদিনটিকে দেশজুড়ে পরিসংখ্যান দিবস হিসেবে পালনের সিদ্ধান্ত নিয়েছে।
আর্থ সামাজিক পরিকল্পনা এবং নীতি প্রণয়ণে পরিসংখ্যানবিদ্যার গুরুত্ব সম্বন্ধে জনসাধারণকে সচেতন করে তুলবার লক্ষে এবং অধ্যাপক মহলানবিশকে স্মরণ করার উদ্দেশ্যে আজকের দিনটি পরিসংখ্যান দিবস হিসেবে পালিত হয়। প্রতি বছর এইদিনটি পালনে একটি থিম বাছাই করা হয়। এই বছর এইদিনের থিম “স্থিতিশীল উন্নয়ণের লক্ষে” ।
অধ্যাপক মহলানবিশ ১৯৩১ সালে কলকাতায় আইএসআই প্রতিষ্ঠা করেন। ১৯৫৯ সালে সংসদে আইন প্রণয়ন করে একে স্বায়ত্বশাসিত “জাতীয় গুরুত্বপূর্ণ প্রতিষ্ঠান” হিসেবে স্বীকৃতি দেওয়া হয়। আজকের দিনটিকে “কর্মী দিবস” হিসেবে পালন করা হয়।
আইএসআই এর প্রাক্তন কর্মী ডঃ ঋতাভরী রায়চৌধুরী, সংস্থার কৃষি সংক্রান্ত অর্থনৈতিক গবেষণা শাখার অধ্যাপক সুব্রত রায়, সংস্থার ডেপুটি চিফ এক্সিকিউটিভ শ্রী সমর্পণ পাধী, আই এস আই কর্মী সংগঠনের সভাপতি শ্রী রজত কান্তি চট্টোপাধ্যায় আজকের অনুষ্ঠানে উপস্থিত ছিলেন।
SSS/CB
(Visitor Counter : 183
মানবসম্পদবিকাশমন্ত্রক
কঠোরভাবে কোভিড-১৯ বিধি অনুসরণ করে আগামী ১২ সেপ্টেম্বর এনইইটি  ২০২১ অনুষ্ঠিত হবে
নতুন দিল্লি, ১২ জুলাই, ২০২১
কঠোরভাবে কোভিড-১৯ বিধি অনুসরণ করে আগামী ১২ সেপ্টেম্বর এনইইটি  ২০২১ অনুষ্ঠিত হবে। ন্যাশনাল এলিজিবিলিটি টেস্ট  ওয়েবসাইটগুলির মাধ্যমে আগামীকাল বিকেল ৫টা থেকে আবেদন প্রক্রিয়া শুরু হবে। উল্লেখ্য, এর আগে পয়লা আগস্ট এই পরীক্ষার দিন নির্ধারিত করা হয়েছিল।
সামাজিক দূরত্ব বিধি সুনিশ্চিত করার জন্য পরীক্ষা নেওয়া হবে এমন শহরের সংখ্যা ১৫৫ থেকে বাড়িয়ে ১৯৮ করা হয়েছে। গত বছর ৩ হাজার ৮৬২টি কেন্দ্রে এই পরীক্ষা নেওয়া হয়। এবছর সেই সংখ্যাও বৃদ্ধি করা হয়েছে। কোভিড-১৯ বিধি অনুসরণ করে সমস্ত কেন্দ্রে প্রার্থীদের ফেসমাস্ক প্রদান করা হবে। প্রার্থীদের প্রবেশ ও প্রস্থানকালে ভীড় এড়াতে বিশেষ ব্যবস্থা নেওয়া হবে। পাশাপাশি সংস্পর্শহীন নিবন্ধীকরণ, যথাযথ স্যানিটাইজেশন, সামাজিক দূরত্ব বজায় রেখে প্রার্থীদের বসার ব্যবস্থাও সুনিশ্চিত করা হবে। এমন কি পরীক্ষার আগে ও পরে প্রার্থীদের বসার জায়গাগুলি স্যানিটাইজ করা হবে। পরীক্ষার কক্ষ বা হল ঘরগুলিতে যথাযথ বাতাস চলাচলের জন্য জানলা উন্মুক্ত থাকবে এবং পাখার ব্যবস্থা করা হবে।
CG/SS/SKD
(Visitor Counter : 127
প্রধানমন্ত্রীরদপ্তর
ফিজি-র প্রধানমন্ত্রীর সঙ্গে বৈঠক ভারতের প্রধানমন্ত্রীর
ফিজি-র সর্বোচ্চ রাষ্ট্রীয় সম্মানে ভূষিত করা হল শ্রী নরেন্দ্র মোদীকে
নয়াদিল্লি, ২২ মে, ২০২৩
ফিজি সাধারণতন্ত্রের প্রধানমন্ত্রী মিঃ সিটিভেনি লিগামামাদা রেবুকার সঙ্গে গত ২২ মে এক বিশেষ সাক্ষাৎকারে মিলিত হন ভারতের প্রধানমন্ত্রী শ্রী নরেন্দ্র মোদী। পোর্ট মোরেসবি-তে ভারত-প্রশান্ত মহাসাগরীয় দ্বীপপুঞ্জের সহযোগিতা মঞ্চ -এর এক অবসর মুহূর্তে এই দুই নেতার মধ্যে সাক্ষাৎকার ঘটে। বলা বাহুল্য, দুই নেতার মধ্যে এটিই ছিল প্রথম বৈঠক। শ্রী মোদী অতীতের স্মৃতিচারণ করে বলেন যে ২০১৪-র নভেম্বরে তাঁর ফিজি সফরকালে এফআইপিআইসি-র সূচনা হয়েছিল। তখন থেকেই প্রশান্ত মহাসাগরীয় দেশগুলির সঙ্গে ভারতের সহযোগিতা ক্রমশ নিবিড় থেকে নিবিড়তর হয়ে উঠেছে বলে মতপ্রকাশ করেন তিনি।
ভারত ও ফিজি-র মধ্যে উন্নয়নের ক্ষেত্রে অংশীদারিত্বের বিভিন্ন দিক নিয়ে দুই নেতা বৈঠকে আলোচনা করেন। দক্ষতা বৃদ্ধি, স্বাস্থ্য ব্যবস্থা, জলবায়ুর ক্ষেত্রে প্রয়োজনীয় পদক্ষেপ, পুনর্নবীকরণযোগ্য জ্বালানি শক্তি, শিক্ষা, কৃষি এবং তথ্যপ্রযুক্তি ক্ষেত্রে দুই দেশের সহযোগিতার অগ্রগতিতে বিশেষ সন্তোষ প্রকাশ করেন তাঁরা।
আঞ্চলিক পর্যায়ে বিভিন্ন উন্নয়নসূচি সম্পর্কে মতবিনিময়ও ছিল এদিন দুই নেতার আলোচ্যসূচিতে। বিভিন্ন ক্ষেত্রে পারস্পরিক সহযোগিতাকে আরও গভীরে নিয়ে যাওয়ার সপক্ষেও মত পোষণ করেন তাঁরা। ফিজি-র প্রেসিডেন্ট মিঃ রাতু উইলিয়াম মৈভালিলি কাতুনিভের-এর পক্ষ থেকে ফিজি সাধারণতন্ত্রের সর্বোচ্চ সম্মানে  ভূষিত করা হয় ভারতের প্রধানমন্ত্রীকে। এই সম্মান প্রদর্শনের জন্য শ্রী মোদী ফিজি-র সরকার ও জনসাধারণকে আন্তরিকভাবে ধন্যবাদ জানান। তাঁর এই প্রাপ্ত সম্মানকে ভারতের জনসাধারণ এবং ফিজিতে বসবাসকারী ভারতীয় সম্প্রদায়ের পরবর্তী প্রজন্মগুলির উদ্দেশে উৎসর্গ করেন ভারতের প্রধানমন্ত্রী। দু’দেশের মধ্যে দীর্ঘদিনের এক বিশেষ ও স্থায়ী সম্পর্ক গড়ে তোলার ক্ষেত্রে ফিজি-তে বসবাসকারী ভারতীয় সম্প্রদায়ের যে বিশেষ ভূমিকা রয়েছে, একথাও স্মরণ করিয়ে দেন ভারতের প্রধানমন্ত্রী।
(PG/SKD/DM/
প্রধানমন্ত্রীরদপ্তর
২০১৮ ব্যাচের আইপিএস প্রবেশনাররা দেখা করলেন প্রধানমন্ত্রীর সঙ্গে
নয়াদিল্লি, ০৯ অক্টোবর, ২০১৯
প্রধানমন্ত্রী শ্রী নরেন্দ্র মোদীর সঙ্গে আজ নতুন দিল্লিতে দেখা করলেন ২০১৮ ব্যাচের ১২৬ জন আইপিএস প্রবেশনার।
প্রধানমন্ত্রী আধিকারিকদের তাঁদের প্রতিদিনের কাজে আত্মনিয়োগ করার পরামর্শ দেন। তিনি সাধারণ নাগরিকের সঙ্গে পুলিশ বাহিনীকে সংযুক্ত করার গুরুত্বের ওপর জোর দেন। তিনি বলেন, প্রত্যেক আধিকারিককে নাগরিকদের পুলিশ বাহিনী সম্পর্কে পরিপ্রেক্ষিতটি বুঝতে হবে এবং পুলিশ বাহিনীকে নাগরিক-বান্ধব ও গ্রহণযোগ্য করে তোলার লক্ষ্যে কাজ করতে হবে।
আইপিএস আধিকারিকদের সঙ্গে আলাপচারিতায় প্রধানমন্ত্রী বলেন, পুলিশের ভূমিকা অপরাধ প্রতিরোধমুখী হওয়া উচিৎ। আধুনিক পুলিশ বাহিনী গঠনে প্রযুক্তির গুরুত্বকে তুলে ধরেন তিনি।
প্রধানমন্ত্রী পিছিয়ে পড়া জেলাগুলির পরিবর্তন এবং সামাজিক পরিবর্তনের উপকরণ হিসাবে পুলিশের ভূমিকা নিয়ে আলোচনা করেন। ২০১৮ ব্যাচের অধিক সংখ্যক মহিলা প্রবেশনারদের উপস্থিতির প্রশংসা করেন তিনি। প্রধানমন্ত্রী বলেন, পুলিশ বাহিনীতে যত বেশি সংখ্যায় মহিলারা আসবেন, তার ইতিবাচক প্রভাব পড়বে পুলিশের কাজকর্মে ও দেশ গঠনে।
আধিকারিকদের উজ্জ্বল ভবিষ্যৎ কামনা করে প্রধানমন্ত্রী তাঁদের নিজেদের প্রতি বিশ্বাস রাখতে বলেন। তিনি আরও বলেন, প্রশিক্ষণের সঙ্গে আত্মবিশ্বাস ও আত্মশক্তির মাধ্যমে প্রতিদিনের সমস্যা মোকাবিলার উপযোগী হয়ে উঠবে আধিকারিকরা।
CG/AP/SB
(Visitor Counter : 60
প্রধানমন্ত্রীরদপ্তর
শ্রী এল কে আদবানির জন্মদিনে তাঁর সুস্বাস্থ্য ও দীর্ঘায়ু কামনা করলেন প্রধানমন্ত্রী শ্রী নরেন্দ্র মোদী
নয়াদিল্লি, ৮ নভেম্বর ২০২২
“আদবানি’জির বাসভবনে গিয়ে আমি তাঁকে শুভেচ্ছা জানিয়ে এসেছি। ভারতের অগ্রগতিতে তাঁর অবদান চিরস্মরণীয় হয়ে থাকবে। তাঁর মেধা ও প্রজ্ঞার জন্য ভারতে তিনি সর্বজনশ্রদ্ধেয়। বিজেপি-র গঠন ও তাকে শক্তিশালী করে তোলার ক্ষেত্রে তাঁর অনন্য অবদান রয়েছে। তাঁর সুস্বাস্থ্য ও দীর্ঘায়ু কামনা করি।”
শ্রী এল কে আদবানির জন্মদিনে এক ট্যুইট বার্তার মাধ্যমে একথা জানিয়েছেন প্রধানমন্ত্রী শ্রী নরেন্দ্র মোদী।
(PG/SKD/DM/
অর্থমন্ত্রক
সর্বভারতীয় ভিত্তিতে কম্প্যুটার পরিচালিত পরীক্ষা আয়োজনে প্রযুক্তিগত অংশীদার নির্বাচনের জন্য আগ্রহপত্র আহ্বান করা হয়েছে
নয়াদিল্লি, ১২ জুলাই ২০১৮
সর্বভারতীয় ভিত্তিতে কম্প্যুটার পরিচালিত পরীক্ষা আয়োজনের জন্য টেকনিক্যাল ও পরিকাঠামোগত সহায়তার জন্য প্রযুক্তিগত অংশীদার নির্বাচনের লক্ষ্যে, ন্যাশনাল অ্যাকাডেমি অফ কাস্টমস্, ইনডাইরেক্ট ট্যাক্সেস্ অ্যান্ড নারকোটিক্স  খোলা দরপত্র আহ্বান করেছে। ১৪.০৮.২০১৮-র দুপুর ১২টার মধ্যে এই প্রক্রিয়ায় অংশগ্রহণের জন্য দরপত্রটি সেন্ট্রাল পাবলিক প্রোকিওরমেন্ট পোর্টাল http://eprocure.gov.in থেকে ডাউনলোড করা যাবে।
CG/PB/SB…
(Visitor Counter : 26
বিদ্যুৎমন্ত্রক
সবুজ শক্তির মুক্ত ব্যবহারের মাধ্যমে পুনর্নবীকরণযোগ্য শক্তির বিষয়ে উৎসাহদানের জন্য আরও একটি সংস্কারসাধন করা হয়েছে
নতুন দিল্লি, ৭ জুন, ২০২২
সকলের জন্য সাশ্রয়ী মূল্যে, নির্ভরযোগ্য, সুস্থায়ী এবং সবুজ শক্তির ব্যবহার নিশ্চিত করার লক্ষ্য নিয়ে পুনর্নবীকরণযোগ্য শক্তি ক্ষেত্রগুলিকে আরও ত্বরান্বিত করতে সোমবার গ্রীণ ওপেন অ্যাক্সেস বিধি ২০২২-এর বিষয়ে বিজ্ঞপ্তি প্রকাশ করা হয়েছে । বর্জ্য-শক্তি প্ল্যান্ট থেকে শক্তি সহ সবুজ শক্তির উৎপাদন, ক্রয় এবং ব্যবহারের বিষয়ে প্রচারের জন্য এই নিয়মগুলির বিষয়ে বিজ্ঞপ্তি দেওয়া হয়েছে । বিজ্ঞাপিত বিধিগুলি সবুজ শক্তি উন্মুক্ত ব্যবহারের জন্য সরল পদ্ধতি চালু করতে সাহায্য করবে । পাশাপাশি এই নতুন নিয়মে বাণিজ্যিক ও শিল্প সংস্থাগুলিকে স্বেচ্ছায় সবুজ শক্তি কেনার অনুমতি দেওয়া হয়েছে ।
যাতে ক্ষুদ্র উপভোক্তারাও উন্মুক্ত সুযোগের মাধ্যমে পুনর্নবীকরণযোগ্য বিদ্যুৎ কিনতে পারেন, তাই সবুজ শক্তির মুক্ত ব্যবহারের ক্ষেত্রে যেকোন উপভোক্তার জন্য অনুমোদিত এবং মুক্ত ব্যবহারের লেনদেনের সীমা সবুজ শক্তির জন্য ১ মেগাওয়াট থেকে ১০০ কিলো ওয়াটে কমিয়ে আনা হয়েছে । এই নতুন নিয়মে সবুজ শক্তির মুক্ত ব্যবহারকারীদের ওপর ধার্য করা অতিরিক্ত মাশুল কমাতে সাহায্য করবে । এই বিধি পুনর্নবীকরণযোগ্য বিদ্যুৎ উৎপাদনকারীদের জন্য বিশেষ সুবিধা করে দেবে ।
CG/SS/RAB
(Visitor Counter : 186
প্রধানমন্ত্রীরদপ্তর
ইউরোপীয় ইউনিয়নের হাই রিপ্রেসেন্টেটিভ/ভাইস প্রেসিডেন্ট জোসেপ বোরেল ফন্টেলেস প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করলেন
নয়াদিল্লি, ১৭ জানুয়ারি, ২০২০
ইউরোপীয় ইউনিয়নের হাই রিপ্রেসেন্টেটিভ/ভাইস প্রেসিডেন্ট  মিঃ জোসেপ বোরেল ফন্টেলেস আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। রাইসিনা ডায়লগ ২০২০-তে অংশগ্রহণকারী মিঃ বোরেল বর্তমানে ভারত সফরে করছেন। তিনি গতকাল রাইসিনা ডায়লগে সমাপ্তি অধিবেশনে ভাষণ দেন। গত পয়লা ডিসেম্বর হাই রিপ্রেসেন্টেটিভ/ভাইস প্রেসিডেন্ট  হিসাবে দায়িত্ব গ্রহণের পর ইউরোপীয় ইউনিয়নের বাইরে এটাই তাঁর প্রথম সফর।
রিপ্রেসেন্টেটিভ/ভাইস প্রেসিডেন্ট  হিসাবে দায়িত্ব গ্রহণ করায় মিঃ বোরেলকে ভারতে স্বাগত অভিনন্দন জানিয়ে শ্রী মোদী তাঁর মেয়াদকালের সাফল্য কামনা করেন। রাইসিনা ডায়লগে ইউরোপীয় ইউনিয়নের রিপ্রেসেন্টেটিভ/ভাইস প্রেসিডেন্টদের  নিয়মিত অংশগ্রহণের প্রশংসা করেন প্রধানমন্ত্রী।
প্রধানমন্ত্রী শ্রী মোদী বলেন, ভারত ও ইউরোপীয় ইউনিয়ন স্বাভাবিক অংশীদার এবং আগামী মার্চে ভারত – ইউরোপীয় ইউনিয়নের শীর্ষ সম্মেলন ফলপ্রসূ হবার ব্যাপারে তিনি অত্যন্ত আশাবাদী।
জলবায়ু পরিবর্তন, বাণিজ্য এবং অর্থনৈতিক সহযোগিতার ক্ষেত্রে ইউরোপীয় ইউনিয়নের সঙ্গে সম্পর্ক আরও নিবিড় করার ব্যাপারে শ্রী মোদী ভারতের অঙ্গীকারের কথা পুনরায় জানান। প্রধানমন্ত্রী শ্রী মোদী ইউরোপীয় কমিশন ও ইউরোপীয় পরিষদের নেতৃবৃন্দের সঙ্গে তাঁর আলাপচারিতার কথাও স্মরণ করেন।
মিঃ বোরেল অদূর ভবিষ্যতে ব্রাসেলস্ – এ ভারত – ইউরোপীয় ইউনিয়নের পরবর্তী শীর্ষ সম্মেলন আয়োজনের ব্যাপারে ইউনিয়নের নেতৃবৃন্দ অত্যন্ত আশাবাদী বলে জানান। ইউরোপীয় ইউনিয়ন ও ভারতের মধ্যে গণতন্ত্র, বহুস্তরীয় ব্যবস্থা এবং আন্তর্জাতিক রীতি-নীতি অনুসরণ সহ অন্যান্য ক্ষেত্রে অভিন্ন অগ্রাধিকার ও অঙ্গীকারের কথাও তিনি উল্লেখ করেন।
CG/BD/SB
(Visitor Counter : 78
প্রতিরক্ষামন্ত্রক
২০২০-র প্রজাতন্ত্র দিবসের কুচকাওয়াজে ভারতীয় নৌবাহিনীর ট্যাবলোর সূচনা
নয়াদিল্লি, ০৯ জানুয়ারী, ২০১৯
প্রজাতন্ত্র দিবসে দিল্লীর রাজপথে ভারতীয় নৌবাহিনীর ট্যাবলোর আনুষ্ঠানিক উদ্বোধন করা হয়েছে। নৌ-সপ্তাহের থিম ‘ভারতীয় নৌবাহিনী-নীরব, শক্তিশালী এবং ক্ষিপ্রতা’ অনুসারে এবারে ট্যাবলোকে সাজানো হয়েছে। ভূমি, জল, আকাশ এই তিন ক্ষেত্রেই ভারতীয় নৌবাহিনীর ক্ষমতা এবং দক্ষতার বিভিন্ন দিক তুলে ধরা হয়েছে ট্যাবলোতে। একইসঙ্গে দেশীয় প্রযুক্তিতে তৈরি হারপুন ক্ষেপনাস্ত্র সহযোগে বোয়িং পিএইট I লং রেঞ্জ উপকূল নজরদারি বিমান, ব্রাহ্মোস উৎক্ষেপন উপযোগী কলকাতা শ্রেণীভুক্ত নিঃশব্দে ধ্বংসকারী জাহাজ, কালভরি শ্রেণীভুক্ত ক্ষেপনাস্ত্র প্রক্ষেপন উপযোগী ডুবোজাহাজও মডেলের মাধ্যমে ট্যাবলোতে তুলে ধরা হবে। এর পাশাপাশি দেশীয় প্রযুক্তিতে কোচিন শিপ ইয়ার্ড লিমিটেডে তৈরি বিমান বহনকারী ‘বিক্রান্ত’এর মডেলও ট্যাবলোর মাধ্যমে প্রদর্শিত হবে। সরকারের ‘মেক ইন ইন্ডিয়া’ কর্মসূচি রূপায়ণের ক্ষেত্রে ভারতীয় নৌবাহিনী যে বদ্ধ পরিকর তারই রূপ ফুটিয়ে তোলা হচ্ছে এবারের ট্যাবলোতে। উপকূলীয় সম্পদ রক্ষার্থে এবং বিপর্যয় মোকাবিলায় সহায়তা প্রদানে ভারতীয় নৌবাহিনী গুরুত্বপূর্ণ ভূমিকা পালন করে থাকে। ট্যাবলোতে মডেলের মাধ্যমে সেই দিকগুলিও তুলে ধরা হবে। অনুষ্ঠানে এবারের কুচকাওয়াজে অংশগ্রহণকারী ভারতীয় নৌবাহিনীর দলটিকে যিনি নেতৃত্ব দেবেন, সেই কন্টিনজেন্ট কম্যান্ডার, প্ল্যাটুন কম্যান্ডার্স এবং নৌব্যান্ডের দলটিকে সকলের সঙ্গে পরিচিত করানো হয়।
CG/SS/NS
(Visitor Counter : 71
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী এবং স্লোভাক প্রজাতন্ত্রের প্রধানমন্ত্রী মিঃ এডুয়ার্ড হেগারের মধ্যে টেলিফোনে বার্তালাপ
নয়াদিল্লি, ২৮ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী আজ  স্লোভাক প্রজাতন্ত্রের প্রধানমন্ত্রী মিঃ এডুয়ার্ড হেগারের সঙ্গে টেলিফোনে কথা বলেছেন।
ইউক্রেন থেকে ভারতীয় নাগরিকদের দেশে ফিরিয়ে আনা এবং বিশেষ উদ্ধারকারী ভারতীয় বিমানকে অনুমতি দেওয়ার ক্ষেত্রে স্লোভাক প্রজাতন্ত্রের সহায়তার জন্য মিঃ এডুয়ার্ড হেগারকে ধন্যবাদ জানিয়েছেন প্রধানমন্ত্রী শ্রী মোদী। ভারত যাতে তার অন্য নাগরিকদের সংঘাতপূর্ণ এলাকা থেকে সরিয়ে নিয়ে যেতে পারে, তার জন্য আগামী কয়েকদিন স্লোভাক প্রজাতন্ত্রকে সাহায্যের অনুরোধ করেছিলেন তিনি।
ভারতীয় নাগরিকদের দেশে ফিরিয়ে নিয়ে আসার বিষয়ে তদারকি করার জন্য কেন্দ্রীয় আইন ও বিচার মন্ত্রী শ্রী কিরেণ রিজিজু’কে তাঁর বিশেষ দূত হিসাবে নিযুক্ত করা হয়েছে বলেও মিঃ হেগার’কে জানিয়েছেন প্রধানমন্ত্রী।
প্রধানমন্ত্রী ইউক্রেনে বর্তমানে হিংসা এবং মানবিক সঙ্কট পরিস্থিতির জন্য দুঃখ প্রকাশ করেছেন। সংঘর্ষ বন্ধ করে আলাপ-আলোচনায় বসার জন্য ভারতের নিরন্তর আবেদনের কথা পুনরায় জানিয়েছেন তিনি। প্রধানমন্ত্রী শ্রী মোদী দেশের সার্বভৌমত্ব ও আঞ্চলিক অখন্ডতাকে সম্মান করার গুরুত্বের উপর জোর দিয়েছেন।
CG/SS/SB
(
বিদ্যুৎমন্ত্রক
গ্রীন হাইড্রোজেনের বিষয়ে ভারতকে সহযোগিতার ইচ্ছা প্রকাশ করেছে ব্রিটেন
নতুন দিল্লি, ১৭ অগাস্ট, ২০২১
চলতি বছরের মার্চ পর্যন্ত ভারতে ১৬,৩৬৯ মেগাওয়াট তাপবিদ্যুৎ উৎপাদিত হয়েছে । কেন্দ্রীয় বিদ্যুৎ ও পুনর্নবিকরণ মন্ত্রকের মন্ত্রী শ্রী আর কে সিং আজ জলবায়ু পরিবর্তন সম্মেলন-২৬-এর বৈঠকের সভাপতি অলোক শর্মার সঙ্গে আলোচনায় একথা জানিয়েছেন । বৈঠকে কয়লা ভিত্তিক বিদ্যুৎ কেন্দ্রগুলির পর্যায়ক্রমে বন্ধ করার বিষয়ে আলোচনা করা হয় । এদিনের বৈঠকে ভারতে নিযুক্ত ব্রিটেনের হাইকমিশনার এবং বিদ্যুৎ মন্ত্রকের সচিব ও পুনর্নবিকরণ শক্তি মন্ত্রকের সচিবও উপস্থিত ছিলেন। বৈঠকে অলোক শর্মা জানান, গ্রীন হাইড্রোজেনের বিষয়ে ব্রিটেন ভারতকে সহযোগিতার ইচ্ছা প্রকাশ করেছে । উভয় দেশই সবুজ শক্তিক্ষেত্রের জন্য একটি বিশ্বব্যাঙ্ক প্রতিষ্ঠার সম্ভাবনার বিষয় খতিয়ে দেখার ইচ্ছা প্রকাশ করেছে বলেও জানান তিনি । প্যারিস চুক্তির আওতায় উন্নত দেশগুলি জলবায়ু পরিবর্তন রোধে ১০০ বিলিয়ন মার্কিন ডলার খরচের বিষয়ে প্রস্তাব দিয়েছে বলেও মন্তব্য করেন তিনি। সিওপি -২৬ সফলভাবে আয়োজনের জন্য ব্রিটেন ভারতের সাহায্যও চেয়েছে।
বৈঠকে কেন্দ্রীয় মন্ত্রী শ্রী আর কে সিং উপকূলীয় বাতাসকে কাজে লগিয়ে বিদ্যুৎ উৎপাদনের ক্ষেত্রে ব্রিটেনের সহযোগিতাও চেয়েছেন । বিদ্যুৎ উৎপাদনের ক্ষেত্রে খরচ কমাতে উন্নত ও উন্নয়নশীল দেশগুলির একসঙ্গে কাজ করার প্রয়োজনীয়তার ওপরেও জের দেন তিনি । কেন্দ্রীয় মন্ত্রী এদিন এই বৈঠকে জানান যে, ভারত একমাত্র জি-২০ সদস্যভুক্ত দেশ, যে প্যারিস চুক্তির আওতায় নির্ধারিত সূচি অনুযায়ী সুনির্দিষ্ট লক্ষ্যে কাজ করে চলেছে ।
CG/SS/RAB
(Visitor Counter : 159
স্বরাষ্ট্র মন্ত্রক
কোভিড-১৯ সংক্রমণের দরুন দেশজুড়ে যাতায়াতের ওপর নিষেধাজ্ঞা জারী থাকায় যে সব বিদেশী নাগরিক ভারতে আটকে পড়েছেন তাদের জন্য আগামী ৩রা মে, ২০২০ পর্যন্ত দূতাবাস পরিষেবা অনুমোদন করা হয়েছে
নতুন দিল্লি, ১৭ এপ্রিল, ২০২০
কেন্দ্রীয়স্বরাষ্ট্র মন্ত্রক, গত ২৮.০৩.২০২০ তারিখে প্রকাশিত এক নির্দেশিকায় জানিয়েছিল যে দেশে কোভিড-১৯ অতিমারীর প্রেক্ষিতে যাতায়াতের ওপর নিষেধাজ্ঞা জারি থাকায় বর্তমানে ভারতে থাকা বিদেশী নাগরিকদের বিনামূল্যে এ দেশে থাকার অনুমতি দেওয়া হলো।এই অনুমতি দেওয়া হয় ৩০ শে এপ্রিল,২০২০ তারিখ পর্যন্ত।
সম্পূর্ণ পরিস্থিতি খতিয়ে দেখে,বর্তমানে ভারতে থাকা বিদেশী নাগরিকদের জন্যএই সময়কাল বাড়ানোর সিদ্ধান্ত নেওয়া হয়েছে। ভারতের বিদেশী আঞ্চলিক নিবন্ধকারী দফতর এই দূতাবাস পরিষেবা অনুমোদন করেছে।
সাধারণ ভিসা, ই-ভিসা থাকা বিদেশী নাগরিক, যারা কোভিড-১৯ সংক্রমণের কারনে যাতায়াতের নিষেধাজ্ঞার দরুন ভারতে থেকে যেতে বাধ্য হয়েছেন এবং যে সব নাগরিকদের ভিসার মেয়াদ শেষ হয়ে গেছে বা ০১.০২.২০২০ মধ্যরাত থেকে ০৩.০৫.২০২০ মধ্যরাত সময়কালের মধ্যে মেয়াদ শেষ হওয়ার কথা, তাদের ভিসার মেয়াদ নিখরচায় ০৩.০৫.২০২০ মধ্যরাত পর্যন্ত মঞ্জুর করা হয়েছে। এ ক্ষেত্রে বিদেশী নাগরিকদের অবশ্যই অনলাইনে আবেদন করতে হবে। এই সব বিদেশী নাগরিকরা যদি অনুরোধ জানান,তবে তাদের দেশ ছাড়ার জন্য আরও ১৪ দিন সময় দেওয়া হবে। ১৭.০৫.২০২০ তারিখ পর্যন্ত বিদেশীদের এ দেশে অতিরিক্ত দিন থাকার জন্য কোনো জরিমানা দিতে হবে না।
(CG/PPM
কৃষিমন্ত্রক
চলতি বছরের এপ্রিল থেকে সেপ্টেম্বর পর্যন্ত অত্যাবশ্যক কৃষি পণ্যের রপ্তানী গত বছর এই সময়ের তুলনায় ৪৩.৪ শতাংশ বেশি হয়েছে
নয়াদিল্লী, ১০ অক্টোবর, ২০২০
কোভিড-১৯ মহামারীর ফলে উদ্ভুত পরিস্থিতি সত্ত্বেও সরকারের কৃষি পণ্য রপ্তানীর বিষয়ে সমন্বিত উদ্যোগের ফলে চলতি বছরের এপ্রিল থেকে সেপ্টেম্বর পর্যন্ত কৃষিপণ্য রপ্তানীর পরিমাণ ছিল ৫৩৬২৬ কোটি ৭ লক্ষ টাকা। গত বছর এই সময়ে কৃষি পণ্যের রপ্তানীর পরিমাণ ছিল ৩৭৩৯৭ কোটি ৩০ লক্ষ টাকা। অর্থাৎ গত বছরের তুলনায় এবছর এপ্রিল থেকে সেপ্টেম্বরে ৪৩.৩ শতাংশ বেশি কৃষি পণ্য রপ্তানী হয়েছে। এরমধ্যে চীনা বাদাম ৩৫ শতাংশ, বীটের থেকে উপাদিত চিনি ১০৪ শতাংশ, গম ২০৬ শতাংশ, বাসমতি চাল ১৩ শতাংশ এবং বাসমতি ছাড়া অন্য ধরণের চাল ১০৫ শতাংশ বেশি রপ্তানী হয়েছে।
চলতি বছরের এপ্রিল থেকে সেপ্টেম্বরের মধ্যে আমদানি-রপ্তানীর হিসেবে ৯০০২ কোটি টাকা বেশি রপ্তানী হয়েছে। মাস ভিত্তিক হিসেবে সেপ্টেম্বর মাসে ভারত থেকে কৃষিপণ্য রপ্তানী হয়েছে ৯২৯৬ কোটি টাকা। গত বছর সেপ্টেম্বর মাসে রপ্তানী হয়েছিল ৫১১৪ কোটি টাকা। অর্থা গত বছরের সেপ্টেম্বরের তুলনায় এবছর সেপ্টেম্বরে ৮১.৭ শতাংশ বেশি রপ্তানী হয়েছে।
কৃষি ভিত্তিক পণ্যের রপ্তানী বাড়াতে সরকার ২০১৮ সালে কৃষি পণ্য রপ্তানী নীতি ঘোষণা করেছিল। ফলমূল, সাকসব্জি, মশলাপাতি ইত্যাদি অর্থকরী ফসল ক্লাস্টার ভিত্তিক পদ্ধতিতে চাষ করে রপ্তানীর জন্য উসাহ দেওয়ায় যার মূল উদ্দেশ্য। এগ্রিকালচারাল অ্যান্ড প্রসেসড ফুড প্রোডাক্ট এক্সপোর্ট ডেভেলপমেন্ট অথরিটি  আওতায় ৮টি রপ্তানী উসাহকারাক ফোরাম গঠন করা হয়েছে। এই ফোরামগুলি কলা, আঙুর, আম, ডালিম, পেঁয়াজ, দুগ্ধজাত পদার্থ, বাসমতি চাল এবং বাসমতি ছাড়া অন্য চাল রপ্তানীর জন্য গঠন করা হয়েছে। সম্প্রতি সরকার কৃষি ক্ষেত্রের পরিকাঠামো বৃদ্ধির জন্য ১ লক্ষ কোটি টাকার একটি তহবিল ঘোষণা করেছে। এর পাশাপাশি কৃষি ও কৃষক কল্যাণ দপ্তর কৃষি পণ্য রপ্তানী এবং আমদানির ওপর নির্ভরতা কমাতে বিশেষ উদ্যোগ গ্রহণের জন্য দ্বিমুখী, সর্বাঙ্গীন নীতি তৈরি করেছে।
CG/CB/NS
(Visitor Counter : 173
অর্থমন্ত্রক
ওডোকেম ইন্ডাস্ট্রীজের ক্ষেত্রে সম্প্রতি বিভিন্ন সংবাদ মাধ্যমে প্রকাশিত অনুমান ভিত্তিক প্রতিবেদন খারিজ করে দিয়েছে ডিজিজিআই
নতুন দিল্লি, ৩০ ডিসেম্বর, ২০২১
ডিরেক্টরেট জেনারেল অফ জিএসটি ইন্টেলিজেন্ট তদন্তের পরিপ্রেক্ষিতে কানপুরের কনৌজে সুগন্ধী প্রস্তুতকারক ওডোকেম ইন্ডাস্ট্রী ও তার মালিক পীযূষ জৈনের আবাসন , কারখানায় তল্লাশি চালিয়ে ১৯৭.৪৯ কোটি নগদ অর্থ ও ২৩ কেজি সোনা, মূল্যবান সামগ্রী উদ্ধার এবং বাজেয়াপ্ত করেছে । তবে সম্প্রতি সংবাদ মাধ্যমের কিছু অংশে প্রকাশিত হয়েছে যে, ডিজিজিআই এই উদ্ধারকৃত নগদ অর্থ ওই সংস্থার উৎপাদন কেন্দ্রের লেনদেন হিসেবে বিবেচনা করার সিদ্ধান্ত নিয়েছে এবং সেই অনুযায়ী যথাযথ পদক্ষেপ নিতে বলা হয়েছে । কিছু প্রতিবেদনে আরও উল্লেখ করা হয়েছে যে, পীযূষ জৈন ডিজিজিআই-এর অনুমোদন নিয়ে তার বকেয়া কর প্রদানের কথা স্বীকার করার পরে মোট ৫২ কোটি টাকা বকেয়া কর জমা দিয়েছে । প্রতিবেদনে এমনভাবে দেখানো হয়েছে যে, ডিজিজিআই পীযূষ জৈনের বকেয়া করের নিষ্পত্তি করে দিয়েছে ।
এই প্রতিবেদনগুলি সম্পূর্ণ অনুমান ভিত্তিক কোন রকম তথ্যপ্রমান ছাড়াই অসত্য তথ্য তুলে ধরা হয়েছে ।
এবিষয়ে ডিজিজিআই-এর পক্ষ থেকে স্পষ্ট জানানো হয়েছে যে, সংস্থার মালিক পীযূষ জৈনের আবাসন এবং কারখানায় তল্লাশি অভিযান চালিয়ে যে পরিমাণ নগদ অর্থ উদ্ধার করা হয়েছে, তা স্টেট ব্যাঙ্ক অফ ইন্ডিয়ার কাছে নিরাপদ হেফাজতে আরও তদন্তের জন্য গচ্ছিত রাখা হয়েছে । ওডোকেম ইন্ডাস্ট্রীজের ফাকি দেওয়া বকেয়া করের অর্থ জমা দেওয়ার জন্য কোন সুযোগ করে দেওয়া হয়নি । সংস্থার বকেয়া কর এখনও জমা হয়নি । তদন্ত চালানোর জন্য শ্রী পীযূষ জৈনকে আরও জিজ্ঞাসাবাদ করা হবে । শ্রী জৈন এই ঘটনায় দোষ স্বীকার করে নেওয়ার জন্য সিজিএসটি আইনের ১৩২ নম্বর ধারার আওতায় তাকে গ্রেফতার করা হয়েছে এবং ২৭-শে ডিসেম্বর উপযুক্ত প্রমান সহ আদালতে পেশ করা হয় ।মাননীয় বিচারপতি তাকে ১৪ দিনের বিচারবিভাগীয় হেফাজতে পাঠানোর নির্দেশ দিয়েছে ।
CG/SS/RAB
(Visitor Counter : 114
বিজ্ঞানওপ্রযুক্তিমন্ত্রক
সিএসআইআর-এনএএল-র কোভিড-১৯ এর মোকাবিলায় ব্যক্তিগত সুরক্ষার কভারাল স্যুট
নতুনদিল্লি, ১৮ এপ্রিল, ২০২০
বিজ্ঞান ও শিল্প গবেষণাগার কেন্দ্র  এর অধীনস্থ সংস্থা বেঙ্গালুরুর ন্যাশনাল এর্যো স্পেস ল্যাবরেটারিজ  , বেঙ্গালুরু ভিত্তিক এমএএফ ক্লোদিং প্রাইভেট লিমিটেডের সঙ্গে সার্বিক সুরক্ষার জন্য একটি কভারাল স্যুট তৈরি করেছে। চিকিৎসক, নার্স, প্যারামেডিক্যাল কর্মী, স্বাস্থ্যকর্মীদের সুরক্ষার কথা ভেবে পলিপ্রোপেলিন তন্তুযুক্ত বহু আস্তরণের কাপড় দিয়ে তৈরি এই কভারাল কোভিড-১৯ এর সংক্রমণ আটকাতে ব্যবহার করা যাবে।
এনএএল-এর গবেষকরা দেশিয় প্রযুক্তিতে তৈরি এই কভারাল তৈরির সময় সম্ভাব্য নানা দিক বিচার করে দেখেছেন। ইতিমধ্যেই কভারাল তৈরির কাপড়টি কোয়েম্বাতুরের সিট্রা থেকে ব্যবহারের ছাড়পত্র পেয়েছে। এনএএল এবং এমএএফ চার সপ্তাহের মধ্যে দৈনিক ৩০হাজার করে এই স্যুট তৈরির পরিকল্পনা করেছে। বিদেশ থেকে আমদানী করা কভারাল স্যুটের থেকে এই স্যুটের দাম অনেক কম হবে বলে জানা গেছে।
(CG/CB
প্রধানমন্ত্রীরদপ্তর
ভাইব্র্যান্ট গুজরাট শীর্ষ সম্মেলনের ফাঁকে উজবেকিস্তানের রাষ্ট্রপতি ও প্রধানমন্ত্রীর সাক্ষাৎ
নয়াদিল্লি, ১৮ জানুয়ারি, ২০১৯
ভাইব্র্যান্ট গুজরাট শীর্ষ সম্মেলনের ফাঁকে প্রধানমন্ত্রী শ্রী নরেন্দ্র মোদীর সঙ্গে এক দ্বিপাক্ষিক বৈঠকে মিলিত হলেন উজবেকিস্তানের রাষ্ট্রপতি শ্রী শাভকত মীরজাওয়েভ। এর আগে, রাষ্ট্রপতি মীরজাওয়েভের নেতৃত্বে এক বড় ও উচ্চ ক্ষমতাসম্পন্ন প্রতিনিধিদল গতকাল গান্ধীনগরে এসে পৌঁছন। গুজরাটের রাজ্যপাল শ্রী ও পি কোহলি তাঁদের স্বাগত জানান।
দুই নেতার মধ্যে বৈঠকে প্রধানমন্ত্রী সেদেশের রাষ্ট্রপতি ও প্রতিনিধিদলকে গুজরাটে আসার জন্য উষ্ণ অভ্যর্থনা জানান। গত বছর ৩০ সেপ্টেম্বর থেকে পয়লা অক্টোবর পর্যন্ত উজবেকিস্তানের রাষ্ট্রপতির ভারত সফরের সময়ে দু’জনের মধ্যে বৈঠকের কথা উল্লেখ করে প্রধানমন্ত্রী, সেদেশের রাষ্ট্রপতির ভারত সফরের সময়ে গৃহীত বিভিন্ন সিদ্ধান্তের অগ্রগতি ও রূপায়ণে সন্তোষ প্রকাশ করেন। উজবেকিস্তানের আদিজান অঞ্চলের সঙ্গে গুজরাটের সহযোগিতা গড়ে তোলার লক্ষ্যে স্বাক্ষরিত সমঝোতাপত্রের কথা উল্লেখ করে প্রধানমন্ত্রী শ্রী মোদী আশা প্রকাশ করেন যে, রাষ্ট্রপতি মীরজাওয়েভের ঐ ভারত সফরের ফলে দু’দেশের পাশাপাশি, অঞ্চল-ভিত্তিক সম্পর্ক আরও মজবুত হবে।
উজবেকিস্তানের সামারকন্দে গত ১২ ও ১৩ই জানুয়ারি বিদেশ মন্ত্রী পর্যায়ের প্রথম ভারত – মধ্য এশিয়া আলোচনা আয়োজনের বিষয়টিকে সমর্থন জানানোর জন্য প্রধানমন্ত্রী সেদেশের রাষ্ট্রপতিকে ধন্যবাদ দেন। এই আলোচনায় আফগানিস্তানে শান্তি ও উন্নতিতে সহযোগিতার ব্যাপারে একাধিক গুরুত্বপূর্ণ সিদ্ধান্ত নেওয়া হয়।
ভাইব্র্যান্ট গুজরাট শীর্ষ সম্মেলনে অংশ নিতে আমন্ত্রণ জানানোর জন্য উজবেক রাষ্ট্রপতি, প্রধানমন্ত্রীকে ধন্যবাদ দেন। তিনি প্রধানমন্ত্রীকে জানান, উজবেকিস্তান বিনিয়োগ আকর্ষণের জন্য ভারতকে সর্বাধিক অগ্রাধিকার দিয়ে থাকে। উজবেকিস্তান তথ্য প্রযুক্তি, শিক্ষা, ওষুধ শিল্প, স্বাস্থ্য পরিচর্যা, কৃষি-বাণিজ্য এবং পর্যটন ক্ষেত্রে ভারতের সঙ্গে সহযোগিতা গড়ে তুলতে চায় বলেও সেদেশের রাষ্ট্রপতি বিশেষভাবে উল্লেখ করেন।
বিদেশ মন্ত্রী পর্যায়ে প্রথম ভারত-মধ্য এশিয়া আলোচনা সফল হওয়ার জন্য সেদেশের রাষ্ট্রপতি প্রধানমন্ত্রীকে অভিনন্দন জানান। এই আলোচনায় মধ্য এশিয়া অঞ্চলের প্রতি ভারতের ইতিবাচক মনোভাব প্রকাশ পেয়েছে। সেই সঙ্গে, আফগানিস্তানে শান্তি প্রতিষ্ঠার লক্ষ্যে অংশগ্রহণকারী দেশগুলির যৌথ প্রচেষ্টাও সুস্পষ্টভাবে প্রতিফলিত হয়েছে।
ভারতের ক্রমবর্ধমান শক্তি চাহিদা পূরণে দীর্ঘ মেয়াদী-ভিত্তিতে ইউরেনিয়াম সরবরাহের জন্য উজবেকিস্তানের নভৈ মিনারেলস্ অ্যান্ড মেটালার্জিক্যাল সংস্থা এবং ভারতের আনবিক শক্তি দপ্তরের মধ্যে চুক্তি স্বাক্ষর সম্পর্কিত নথিপত্র বিনিময় অনুষ্ঠানে দুই নেতাই উপস্থিত ছিলেন।
উজবেকিস্তানে আবাসন ও সামাজিক পরিকাঠামোমূলক প্রকল্পগুলিতে ভারতের পক্ষ থেকে সহজ শর্তে ২০০ মিলিয়ন মার্কিন ডলার ঋণ সহায়তার ব্যাপারে ভারতের এক্সিম ব্যাঙ্ক এবং উজবেক সরকারের মধ্যে যে চুক্তি স্বাক্ষরিত হয়েছে, উভয় নেতাই তাঁকে স্বাগত জানান। প্রধানমন্ত্রী শ্রী মোদী উজবেক রাষ্ট্রপতি শ্রী মীরজাওয়েভের ভারত সফরের সময়ে এই ঋণ সহায়তাদানের কথা ঘোষণা করেছিলেন।
CG/BD/SB
(Visitor Counter : 117
তথ্যওসম্প্রচারমন্ত্রক
৪০তম শারজা আন্তর্জাতিক বই মেলায় প্রকাশনা বিভাগের অংশগ্রহণ
নয়াদিল্লী, ৩ নভেম্বর, ২০২১
কেন্দ্রীয় সরকারের প্রকাশনা বিভাগ শারজা আন্তর্জাতিক বই মেলায় অংশগ্রহণ করেছে। সংযুক্ত আরব আমীরশাহিতে আয়োজিত এই পুস্তক মেলা চলবে ৩০ নভেম্বর পর্যন্ত। কেন্দ্রীয় সরকারের এই প্রকাশনা সংস্থাটির স্টলের আজ উদ্বোধন করেন দুবাইয়ে ভারতীয় রাষ্ট্রদূত ডঃ আমন পুরি। তার সঙ্গে দূতাবাসের সংবাদ বিভাগ, তথ্য সংস্কৃতি ও শ্রম দপ্তরের কনসাল শ্রীমতি টাডু মামু উপস্থিত ছিলেন। ডঃ পুরি প্রকাশনা বিভাগের প্রশংসা করে বলেন বিভিন্ন বিষয়ের উপর এখান থেকে উন্নতমানের পুস্তক প্রকাশিত হয় যা ভবিষ্যতের গুরুত্বপূর্ণ সম্পদ।
শারজা আন্তর্জাতিক বই মেলায় এবার প্রকাশনা বিভাগ সহ ভারতের ৮৭টি প্রকাশনা সংস্থা অংশ নিয়েছে। ১৫৬৬ জন প্রকাশক তাদের বই এই মেলায় এনেছেন। মেলায় অমিতাভ ঘোষ, চেতন ভগৎ, মার্কিন যুক্তরাষ্ট্রের শিশু সাহিত্যিক যিনি একজন উদ্ভাবক ও বিজ্ঞানী- গীতাঞ্জলী রাও সহ বিশিষ্টজনেরা উপস্থিত থাকবেন।
আজাদি কা অমৃত মহোৎসব উদযাপনের অঙ্গ হিসেবে প্রকাশনা বিভাগ পাঠকদের ভারতীয় স্বাধীনতা সংগ্রাম ও স্বাধীনতা সংগ্রামীদের নিয়ে প্রকাশিত ১৫০টি বই পাঠকদের উপহার দিচ্ছে। পাঠকরা ভারতের শিল্পকলা, সংস্কৃতি, ইতিহাস, গান্ধী সাহিত্য, ধর্ম, দর্শন, শিশু সাহিত্য, রাষ্ট্রপতি ভবনের ওপর প্রকাশিত বই এবং প্রধানমন্ত্রীর ভাষণ সম্বলিত প্রকাশনার আস্বাদন পাবেন। তথ্য ও সম্প্রচার মন্ত্রকের অধীনস্থ প্রকাশনা বিভাগ এই বই মেলায় এ ধরণের সম্ভার নিয়ে উপস্থিত হয়েছে।
এ বছরের বই মেলার মূল ভাবনা ‘দেয়ার ইস অলওয়েজ অ্যা রাইট বুক’। বই মেলায় ৯৭০ রকমের অনুষ্ঠানের আয়োজন করা হয়েছে। খাদ্য রসিকরা বিখ্যাত পাচক কুনাল কাপুরের সঙ্গে এখানে মিলিত হওয়ার সুযোগ পাবেন। শারজার এক্সপো সেন্টারে অনুষ্ঠিত বই মেলায় ৭ নম্বর হলে প্রকাশনা বিভাগের স্টলটি রয়েছে। এর নম্বর জেডএ৫।
১৯৪১ সালে প্রকাশনা বিভাগ প্রতিষ্ঠিত হয়। এখান থেকে উন্নয়ন, ভারতীয় ইতিহাস, সংস্কৃতি, সাহিত্য, আত্মজীবনী, বিজ্ঞান, প্রযুক্তি, পরিবেশ এবং কর্মসংস্থান সংক্রান্ত বিভিন্ন বিষয়ে নানা ভাষায় বই প্রকাশিত হয়। এছাড়াও যোজনা, কুরুক্ষেত্র এবং আজকাল মাসিক পত্রিকা, এমপ্লয়মেন্ট নিউজ ও রোজগার সমাচারের মতো সাপ্তাহিক পত্রিকা এখান থেকে প্রকাশিত হয়। প্রতি বছর প্রকাশিত ‘ইন্ডিয়া ইয়ার বুক’ পাঠক মহলে যথেষ্ট সমাদৃত।
CG/ CB/NS
(Visitor Counter : 141